Undanfari : NÁTT 1 GR 05 eða sambærilegur áfangi Í áfanganum er áhersla lögð á að kynna virkni innrænna og útrænna afla og samspil þeirra við menn og umhverfi . Leitast er við að vekja áhuga og skilning á þeim ferlum sem móta landið og skapa þær náttúrlegu aðstæður sem menn búa við . Stuðlað er að aukinni meðvitund um notkun mismunandi orkugjafa og áhrif þeirra á umhverfið . Helstu efnisatriði eru : Sólkerfið og staða jarðar í alheimi . Lofthjúpurinn , veður , ósoneyðing og gróðurhúsaáhrif . Alþjóðleg samvinna í umhverfismálum . Hafið og hafstraumar . Innræn öfl , innri gerð jarðar , landrek og möttulstrókar . Eldvirkni Íslands og mismunandi gerðir eldstöðva . Hnitakerfi jarðar , staðsetningar og mælikvarði . Jarðvarmi , uppruni , nýting og umhverfisáhrif . Bergtegundir jarðskorpunnar og hringrás bergs . Jarðefnaeldsneyti og umhverfisáhrif . Útræn öfl , grunnvatn , ár og vötn . Vatnsaflsvirkjanir , forsendur og umhverfisáhrif .